Konsensusgruppemøde+19.+september+2011


 * **Hvornår:** || Mandag d. 19. september kl. 17.30 ||
 * **Hvor:** || Hannovergade 11, i gården - i festlokalet ovenpå motorcykelskuret ||
 * **Kommer:** || Andreas, Kristine, Tannie, Bitten, Manja (måske 10 min. for sent) ||
 * **Afbud:** ||  ||
 * **Snacks:** ||  ||
 * **Ordstyrer:** ||  ||
 * **Referent til mødet samt sætter næste møde på wikien:** ||  ||

=Dagsorden: = Afslutningsvist på sidste møde diskuterede vi, hvilke processer, som forskellige typer beslutninger skal tages igennem på KBHFF's medlemsmøder. Vi er enige om, at den samme proces ikke duer til alle beslutninger, og at det er meget vigtigt at italesætte rammerne for disse beslutninger ret forskelligt - med http://mødehuset.dk in mente. Derfor besluttede vi, at målet på vores næste møde d. 19. september er at færdiggøre et udkast til en model for en beslutningsproces, som vi kan fremlægge på medlemsmødet d. 29. september. Vi tænker, at vores punkt på medlemsmødet ikke er et diskussions- eller beslutningspunkt, men snarere et informations-, inspirations, og idéudviklingspunkt, hvor vi først præsenterer vores tanker og derefter indbyder mødedeltagerne til at give feedback og idéudvikle på baggrund af modellen i mindre grupper.

Målet er således at udvikle en slags flowchart, hvor man kan følge en beslutning fra det starter som løs snak nede i butikken eller på forummet, til det i sidste ende vedtages på et medlemsmøde.

=Referat:= Vi fik ikke aftalt en referent, da det var et meget "løst" møde, hvor der var usikkerhed om dagsordenen.

Vi snakkede om, hvad vi skulle præsentere på det kommende medlemsmøde og blev enige om følgende:

1. Andreas præsenterer sit konsensus-powerpoint fra tidligere for at spore medlemmerne ind på, hvordan vi arbejder i KBHFF. (Da der ikke er beslutningsforslag til det kommende møde, gør han det ikke nødvendigvis som det første på mødet).

2. For at få medlemmerne til at tale og diskutere selv (inspireret af pointer fra tidligere møde) og for at få pointer/idéer til konsensusgruppens kommende arbejde, laver vi på kommende medlemsmøde nogle små grupper på 5-6 folk, som sammen skal diskutrere forskellige bud på, hvordan vi i KBHFF kunne have/i fremtiden skal håndtere udfordringerne ved uenighed. Vi stiller nogle cases op til diskussion - dvs. det er ikke selve emnerne, der skal diskuteres, men procesen frem mod en beslutningsproces. Vi har valgt fire cases 1. "Søbysøgård-sagen" (behandlet på medlemsmøde), 2. Avokadoer fra Israel (behandlet i kollektivgruppen og delvist på medlemsmøde). 3. Fiskemand i Korsgade (diskussion på blog), 4. agurker fra opvarmet drivhus (delvis blog/medlemsmøde).

Diskussion ud fra følgende spørgsmål: a. Hvordan bør vi i Kbh Ff håndtere lignende problemstillinger? b. Hvilke processer understøtter dette?

Tidsplan: 1. Intro om konsensus: 10 min. (Andreas) 2. Oplæg om tankerne om processen i dag og intro til gruppeopgaven: 5 min (Tannie + Manja (fængels-sag) + 3 andre: Agurke-sag, Advocado-sag og fiske-sag) 3. Etablering af grupper af 5-6 stk. og diskussion i grupper: 20 min. 4. Opsamling i grupper og nedskrivning af 2 pointer/anbefalinger/udfordringer pr. gruppe: 5 min. 5. Opsamling i plenum: 20 min.

3. Kristine spørger kollektivgruppen, om vi kan få en time alt i alt. Hvis ikke dette kan lade sig gøre, mødes vi evt. en time før medlemsmødet og laver plan B i forhold til gruppediskussionerne osv.

4. Samuel laver doodle for at finde næste mødedato hurtigt efter medlemsmødet.